DA
C 132/160
Den Europæiske Unions Tidende
24.3.2022
Torsdag den 7. oktober 2021
glæder sig over de foranstaltninger, som Kommissionen har vedtaget i løbet af det seneste år, og som fastsætter kriterierne for klassificering af tredjelands-CCP'er; 23. beklager, at det ikke er lykkedes at sikre fuld kønsbalance i EU's finansielle institutioner og organer, og beklager navnlig, at kvinder fortsat er underrepræsenteret i de ledende stillinger på området for bankvirksomhed og finansielle tjenesteydelser; påpeger, at kønsbalance i både bestyrelser og arbejdsstyrken giver både samfundsmæssige og økonomiske gevinster; mener, at udvælgelsen af kandidater til EU's finansielle institutioner og organer bør ske på ud fra kriterier om meritter og færdigheder og med henblik på at finde frem til den mest effektive funktionsmåde for de relevante institutioner eller organer; opfordrer regeringer og alle institutioner og organer til at prioritere opnåelsen af fuld kønsbalance så hurtigt som muligt, herunder ved at opstille kønsafbalancerede lister over kandidater til alle fremtidige udnævnelser, der kræver Parlamentets godkendelse, herunder i ECB og EU's øverste finansielle institutioner, og bestræbe sig på at medtage mindst én kvindelig og en mandlig kandidat i hver nomineringsprocedure; minder om sin beslutning af 14. marts 2019 (39), der har til formål at sikre en ligelig kønsfordeling i den kommende liste over kandidater til EU's økonomiske og monetære anliggender, og gentager sit tilsagn om ikke at tage hensyn til kandidatlister, hvor princippet om kønsbalance ikke er blevet overholdt; 24. opfordrer Kommissionen til at revidere udvælgelseskriterierne med det mål at tiltrække flere ansøgninger fra kvinder;
Tilsyn 25. påskønner den rolle, som det europæiske banktilsyn spiller med hensyn til at sikre ydelse til banker af midlertidig kapital og driftsmæssig lempelse som reaktion på covid-19-pandemien, så de fortsat kan yde finansiel støtte til virksomheder og husholdninger og absorbere tab, alt imens de opretholder tilsyn af høj kvalitet; noterer sig SSM's bekymringer med hensyn til høje omkostninger, lav rentabilitet, trykkede markedsvurderinger og utilstrækkelige investeringer i nye teknologier i banksektoren; efterlyser vejledning vedrørende den forventede tidsramme og tilgangen til genopbygning af bufferne; 26. understreger betydningen af at gøre EU's banktilsyn mere gennemsigtigt og forudsigeligt og bifalder i denne henseende den nylige praksis med at offentliggøre bankspecifikke søjle 2-krav; mener, at individuelle krav gør SSM's forventninger mere pålidelige og gør det lettere for investorerne at træffe mere velinformerede beslutninger; 27. forventer, at de nylige ændringer af SSM's organisationsstruktur vil forenkle systemet og indarbejde teknologisk innovation og samtidig fremme et mere risikobaseret tilsyn og internt institutionelt samarbejde; 28. bifalder FTM's analyse fra november 2020 af potentielle sårbarheder i banksektoren under forskellige scenarier, hvor der bl.a.
fokuseres på chokkets følgevirkninger for aktivers kvalitet og kapital; 29. bemærker, at forsvarlig forvaltning af kreditrisiko fortsat bør være en af de centrale prioriteter for FTM; deler FTM's betænkeligheder om, at bankerne kan ændre deres modeller med hensyn til kreditrisiko, og bemærker i denne henseende FTM's tilsynsmæssige forventninger om passende praktiske forberedelser på et øget antal misligholdte lån og på solid kreditrisikostyring som skitseret i mekanismens skrivelser til administrerende direktører i større institutioner og dens covid-19-strategi vedrørende kreditrisiko; bakker op om FTM's intensiverede tilsyn med højt gearede markeder; bemærker, at ikke alle banker har kunnet leve op til FTM's forventninger om kreditrisikostyring, og at der derfor er behov for en yderligere indsats; 30. anerkender, at den krise, som covid-19 har medført, øger risikoen for yderligere ophobning af misligholdte lån; bemærker med bekymring ECB's forudsigelse om, at misligholdte lån under et strengt, men plausibelt scenario kan nå helt op på et niveau på 1,4 billioner EUR inden udgangen af 2022; understreger, at sikring af en korrekt og rettidig forvaltning af aktivers forringede kvalitet på bankernes balancer vil være afgørende for at forhindre ophobning af misligholdte lån på kort sigt; råder EU-medlemsstaterne til at gøre en yderligere indsats for at tage hånd om dette spørgsmål; bemærker i denne henseende Europa-Kommissionens meddelelse af 16. december 2020 om håndtering af misligholdte lån i kølvandet på covid-19-pandemien (COM(2020)0822) for at give banker mulighed for at støtte husholdninger og banker i EU; forventer, at den kommende revision af forbrugerkreditdirektivet (40) vil fastsætte et højt niveau af forbrugerbeskyttelse og navnlig ved
(39) (40)
EUT C 23 af 21.1.2021, s. 105.
Europa-Parlamentets og Rådets direktiv 2008/48/EF af 23. april 2008 om forbrugerkreditaftaler og om ophævelse af Rådets direktiv 87/102/EØF (EUT L 133 af 22.5.2008, s. 66).